Alții păsări. Alții îngeri. Unii doresc să ajungă în America pentru a ajuta și alți copii să viseze. Tuturor li se îndeplinește dorința. Îndeletniciri Oamenii din Șomcuta Mare scot aur din soare și diamante din stele. În timpul liber vorbesc cu privighetorile. Hrană La micul dejun savurează o poezie. La amiază se hrănesc cu muzică. Setea o potolesc c-o poveste. Înainte de culcare gustă un basm. Copacii Copacii au flori de argint alb și fructe de aur. Acestea nu se găsesc la piață pentru că nimeni nu și-ar putea permite să le cumpere. Singura șansă de a gusta din ele e să te împrietenești cu cineva din Șomcuta. Flori Florile înfloresc pentru oameni. Nimic nu se compară cu o floare dăruită de cineva din Șomcuta. Fauna In Șomcuta trăiesc doar pui de stele. Datini și obiceiuri Fiecare zi e o sărbătoare în Șomcuta Mare. În astfel de zile oamenii își dăruiesc unii altora fericire îmbrăcată în diverse forme: zâmbete, mânunchiuri de vise, stropi de rouă, raze de luceafăr, cântece de argint, fire de noroc, etc. Mijloace de transport Oamenii din Șomcuta Mare călătoresc cu gândul. Cei mai leneși se deplasează dintr-o parte în alta pe o rază de lumină. În loc de final Mă întreb dacă lumea ar fi fost posibilă fără Șomcuta Mare.